
7.8 The competences of the support staff rendering services related to facilities are shown to be identified and evaluated to ensure that their skills remain relevant to stakeholder needs. (มี (1) การกำหนด และ (2) การประเมินสมรรถนะของบุคลากรสายสนับสนุนที่ปฏิบัติงานด้านการให้บริการที่เกี่ยวข้องกับสิ่งอำนวยความสะดวก เพื่อให้แน่ใจว่าทักษะของบุคลากรสายสนับสนุนเหล่านั้นยังคงสอดคล้องกับความต้องการของผู้มีส่วนได้เสีย)
แผนกซ่อมบำรุง มีการบริหารจัดการและพัฒนาบุคลากรสายสนับสนุนอย่างเป็นระบบ โดยมีบุคลากรและเจ้าหน้าที่ช่างเทคนิค รวมทั้งสิ้น 49 คน เพื่อให้มั่นใจว่าบุคลากรทุกคนมีสมรรถนะ ทักษะวิชาชีพ และพฤติกรรมการบริการที่สอดคล้องกับความต้องการและความคาดหวังของผู้มีส่วนได้เสีย (นักศึกษา บุคลากร และอาจารย์) โดยมีแนวทางการดำเนินงานดังนี้
1. แผนกซ่อมบำรุง มีการจัดสรรกำลังคนแยกตามกลุ่มงานเฉพาะทางอย่างชัดเจน ประกอบด้วย (1) งานไฟฟ้า (2) งานเครื่องปรับอากาศ (3) งานโทรศัพท์ (4) งานสุขาภิบาล (5) งานครุภัณฑ์ (6) งานสี (7) งานธุรการ โดยบุคลากรในแต่ละตำแหน่งจะมีการกำหนดตำแหน่งงาน เพื่อการันตีมาตรฐานและความปลอดภัยสูงสุดในการให้บริการ
2. สำนักงานอาคารและสิ่งแวดล้อม มีกระบวนการประเมินผลการปฏิบัติงานของบุคลากรประจำปี ตามรอบการประเมินของมหาวิทยาลัย โดยตัวชี้วัด (KPIs) และสมรรถนะที่ใช้ในการประเมินจะมุ่งเน้นการตอบสนองความต้องการของผู้รับบริการเป็นหลัก
3. บุคลากรแผนกซ่อมบำรุง ได้เข้าร่วมการฝึกอบรม การพัฒนาทักษะ ตามแผนงานและนโยบายของมหาวิทยาลัยรังสิต (อ้างอิงที่ 5 และ 8) เพื่อรักษาและยกระดับทักษะของบุคลากร ให้มีความพร้อมทางศักยภาพ สามารถส่งมอบบริการด้านสิ่งอำนวยความสะดวกได้อย่างมีประสิทธิภาพ ปลอดภัย และสร้างความพึงพอใจสูงสุดให้กับผู้มีส่วนได้เสียทุกกลุ่ม

รายการหลักฐาน
1. สอส.7.8.001แผนการพัฒนาบุคลากรเป็นรายบุคคล
2. สอส.7.8.002รายงานผลการประเมินความสำเร็จตามแผนการพัฒนารายบุคคล
